Държавен вестник, бр. 93, 2012 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  93
1
2
3
4
5
6
Robinia pseudoacacia L.
rps
Акация бяла
15
0,25
 
Tilia cordata Mill.
tco
Липа дребнолистна
40
0,25
 
Tilia platyphyllos Scop.
tpl
Липа едролистна
40
0,25
 
* Видове с единично участие в насаждение. 
5. Еднородност 
Насаждението трябва да притежава нормална 
степен на вариабилност по отношение фенотипна­
та проява на признаците. При необходимост част 
от нежеланите дървета трябва да се изваждат от 
състава при провеждане на селекционните сечи. 
6. Адаптивност
Индивидите в насажденията трябва да при­
тежават добре изразени признаци за приспосо­
бяване към конкретните екологични условия, 
преобладаващи в района на произход.
7. Здравословно състояние и устойчивост
Дърветата в насажденията трябва да бъдат 
здрави, без нападения от насекомни вредители и 
гъбни болести и да бъдат устойчиви при проме­
ните в условията на средата. Повреди, нанесени 
от промишлени замърсявания на атмосферата и 
почвата, не се вземат под внимание. 
8. Производителност
Показателите за производителността на селек­
ционираните насаждения трябва да превишават 
възприетите средни показатели за насаждения, 
растящи при сходни екологични условия и начин 
на стопанисване.
9. Качество на дървесината
Качествата на дървесината, включително 
смолопродуктивността на дърветата, задължи­
телно се вземат под внимание, а понякога могат 
да бъдат решаващи критерии при селекцията. 
10. Форма или хабитус
Дърветата в насаждението трябва да прите­
жават особено добри фенотипни характеристики, 
и по-специално:
 – добра правостъбленост и пълнодървесност;
 – благоприятен хабитус на разклоняване;
 – малък диаметър на клоните и добра са­
моокастреност;
 – вилужните дървета и стъблата с виторас­
лост трябва да са малобройни.
Приложение № 4 
към чл. 5, ал. 2, т. 3
Минимални изисквания за одобряване на базов 
източник, предназначен за производство на 
репродуктивен материал, категоризиран като 
„окачествен“
I. Семепроизводствени градини: 
1. Видът на градините, тяхното предназначе­
ние, начинът на кръстосване, местоположението 
от гледна точка на изолацията и условията на 
средата, броят на използваните клонове и схемата 
за тяхното разположение в градината, както и 
всички промени в тях подлежат на одобрение и 
регистрация от ГСС.
2. Селекцията на клоновете или фамилиите, 
които трябва да бъдат включени в семепроиз­
водствената градина, трябва да отговарят на 
изискванията, посочени в раздел II, т. 4, 6, 7, 8, 
9 и 10 от приложение № 3.
3. Присадките от отделните клонове или 
фиданките от различните фамилии се засаждат 
по определена схема, одобрена от ГСС, която 
позволява тяхното идентифициране.
4. Прореждането в семепроизводствените гра­
дини се описва заедно с критериите за селекция, 
които се използват и които са одобрени от ГСС.
5. Семепроизводствените градини се отглеждат 
и стопанисват така, че да се постигне максимален 
ефект по отношение на размера, достъпността и 
дълговечността на короните на присадките, вклю­
чително увеличаване количеството на урожая, 
с което ще се постигнат поставените цели при 
тяхното създаване. Ако семепроизводствената 
градина е предназначена за производство на 
изкуствени хибриди, процентното съдържание 
на хибридите в репродуктивния материал се 
определя с помощта на контролно изпитване.
II. Родители на фамилия:
1. Родителите на фамилия се отбират по фе­
нотипни признаци и генетична характеристика, 
като особено внимание се отделя на изисква­
нията, посочени в раздел II, т. 4, 6, 7, 8, 9 и 10 
от приложение № 3, или се селекционират след 
изпитване на тяхната комбинативна способност.
2. Характеристики, като предназначение, 
начин на кръстосване, метод за опрашване, 
компоненти, изолация и местоположение, както 
и всички съществени промени в тях подлежат 
на одобряване и регистрация от ГСС.
3. Всеки родител, броят и делът на родителите 
в набора се одобряват и регистрират от ГСС.
4. Когато родителите на фамилии са предназ­
начени за производство на изкуствени хибриди, 
процентното съдържание на хибридите в пар­
тидата репродуктивен материал се определя с 
помощта на специално контролно изпитване.
III. Клонове:
1. Клоновете се идентифицират по ясни фено­
типни признаци, които подлежат на одобряване 
и регистрация от ГСС.
2. Оценката и окачествяването на отделните 
клонове се установява от опит или се доказва 
в процеса на достатъчно продължително експе­
риментиране.
3. Родителите на фамилии, които се използват 
за производство на клоновете, се избират въз 
основа на изключителните им качества, като 
специално внимание се обръща на изисквани­
ята, посочени в раздел II, т. 4, 6, 7, 8, 9 и 10 от 
приложение № 3.
4. Клоновете се одобряват от ГСС с ограни­
чения по отношение на максималната възраст 
и максималния брой на индивидите, които ще 
се произвеждат от тях. 
IV. Клонови колекции: 
1. Клоновите колекции се създават върху оп­
ределена площ от клонове, които отговарят на 
изискванията, посочени в раздел III, т. 1, 2 и 3.